

**ประกาศมหาวิทยาลัยธรรมศาสตร์**

**เรื่อง การจัดสรรค่าธรรมเนียมการศึกษาแบบตลาดวิชา พ.ศ. ๒๕๖๒**

-----------------------------

 โดยที่สภามหาวิทยาลัยในคราวประชุมครั้งที่ ๑๒/๒๕๖๑ เมื่อวันที่ ๒๔ ธันวาคม ๒๕๖๑
ได้กำหนดการจัดสรรค่าธรรมเนียมการศึกษาแบบตลาดวิชา และที่ประชุมคณะกรรมการบริหารมหาวิทยาลัย
ในคราวประชุมครั้งที่ ๘/๒๕๖๒ เมื่อวันที่ ๒๒ เมษายน ๒๕๖๒ มีมติอนุมัติการจัดสรรค่าธรรมเนียมระหว่างมหาวิทยาลัย ส่วนงาน และอาจารย์

อาศัยอำนาจตามความในมาตรา ๓๙ แห่งพระราชบัญญัติมหาวิทยาลัยธรรมศาสตร์ พ.ศ. ๒๕๕๘ และข้อ ๑๑ ของข้อบังคับมหาวิทยาลัยธรรมศาสตร์ ว่าด้วยการศึกษาแบบตลาดวิชา พ.ศ. ๒๕๖๑ อธิการบดีจึงออกประกาศไว้ ดังนี้

**ข้อ ๑** ประกาศนี้เรียกว่า “ประกาศมหาวิทยาลัยธรรมศาสตร์ เรื่อง การจัดสรรค่าธรรมเนียมการศึกษาแบบตลาดวิชา พ.ศ. ๒๕๖๒”

**ข้อ ๒** ประกาศนี้ให้ใช้บังคับนับตั้งแต่ปีการศึกษา ๒๕๖๑ เป็นต้นไป

**ข้อ ๓** ให้มีการจัดสรรค่าธรรมเนียมการศึกษาแบบตลาดวิชาระหว่างมหาวิทยาลัยต่อส่วนงาน โดยจำแนกตามรูปแบบการจัดการศึกษาในสัดส่วน ดังนี้

(๑) แบบชั้นเรียน และแบบผสมระหว่างชั้นเรียนและออนไลน์ เว้นแต่รายวิชาที่จัดการเรียน
การสอนโดยมหาวิทยาลัย กำหนดสัดส่วนจำแนกตามโครงการ ดังนี้

(๑.๑) รายวิชาที่จัดการเรียนการสอนในโครงการปกติทุกระดับการศึกษา กำหนดสัดส่วนเป็น ๔๐ ต่อ ๖๐

(๑.๒) รายวิชาที่จัดการเรียนการสอนในโครงการพิเศษ ระดับปริญญาตรี, ปริญญาโท (หลักสูตรแผน ก) และปริญญาเอก กำหนดสัดส่วนเป็น ๒๕ ต่อ ๗๕

(๑.๓) รายวิชาที่จัดการเรียนการสอนในโครงการพิเศษระดับปริญญาโท ที่เปิดสอนทั้งแผน ก และแผน ข กำหนดสัดส่วนเป็น ๓๐ ต่อ ๗๐

(๒) แบบออนไลน์เต็มรูปแบบ

(๒.๑) รายวิชาที่จัดการเรียนการสอนโดยส่วนงาน กำหนดสัดส่วนเป็น ๕ ต่อ ๙๕

(๒.๒) รายวิชาที่จัดการเรียนการสอนโดยมหาวิทยาลัย กำหนดสัดส่วนเป็น ๙๕ ต่อ ๕

(๓) หลักสูตรฝึกอบรม กำหนดสัดส่วนเป็น ๗ ต่อ ๙๓

**ข้อ ๔** ให้มีการจัดสรรค่าธรรมเนียมการศึกษาแบบตลาดวิชาระหว่างส่วนงานและอาจารย์ผู้สอนในรายวิชาที่จัดการเรียนการสอนโดยส่วนงาน จำแนกตามรูปแบบการจัดการศึกษาในสัดส่วน ดังนี้

(๑) แบบชั้นเรียน และแบบผสมระหว่างชั้นเรียนและออนไลน์

(๑.๑) รายวิชาที่จัดการเรียนการสอนในโครงการปกติทุกระดับการศึกษากำหนดสัดส่วนเป็น ๔๘ ต่อ ๑๒

(๑.๒) รายวิชาที่จัดการเรียนการสอนในโครงการพิเศษ ระดับปริญญาตรี, ระดับปริญญาโท (หลักสูตรแผน ก) และปริญญาเอก กำหนดสัดส่วนเป็น ๖๐ ต่อ ๑๕

(๑.๓) รายวิชาที่จัดการเรียนการสอนในโครงการพิเศษระดับปริญญาโท ที่เปิดสอนทั้งแผน ก และแผน ข กำหนดสัดส่วนเป็น ๕๖ ต่อ ๑๔

(๒) แบบออนไลน์เต็มรูปแบบ กำหนดสัดส่วนเป็น ๗๖ ต่อ ๑๙

(๓) หลักสูตรฝึกอบรมเป็นไปตามดุลยพินิจของส่วนงาน

**ข้อ ๕** ให้มีการจัดสรรค่าธรรมเนียมการศึกษาแบบตลาดวิชาระหว่างมหาวิทยาลัยและอาจารย์ผู้สอนในรายวิชาที่จัดการเรียนการสอนโดยมหาวิทยาลัย จำแนกตามรูปแบบการจัดการศึกษาในสัดส่วน ดังนี้

(๑) แบบชั้นเรียน และแบบผสมระหว่างชั้นเรียนและออนไลน์

(๒) แบบออนไลน์เต็มรูปแบบ กำหนดสัดส่วนเป็น ๗๖ ต่อ ๑๙

**ข้อ ๖** สัดส่วนที่ส่วนงานจัดสรรให้แก่อาจารย์ผู้สอนตามข้อ ๔ เป็นสัดส่วนขั้นต่ำส่วนงาน สามารถพิจารณาเพิ่มสัดส่วนได้ตามที่ส่วนงานเห็นควร

 ประกาศ ณ วันที่ ๓๐ เมษายน พ.ศ. ๒๕๖๒

 (รองศาสตราจารย์ เกศินี วิฑูรชาติ)

 อธิการบดี